Հանգստյան տան հնարավորություններին ծանոթանալուց հետո նախագահը նշեց, որ Ծաղկաձորում նման ներդրում վաղուց էր սպասվում: Լեռնադահուկային համալիրի կառուցման համար կատարված ներդրումներն անիմաստ կլինեին առանց հյուրանոցային օբյեկտների կառուցման: "Բիզնեսն արձագանքեց, եւ Ծաղկաձորն ունեցավ առաջին նման՝ եւ ծավալով, եւ որակով, հզոր հյուրանոցը", - ասաց Ռ.Քոչարյանը: Ըստ նրա՝ կառուցվում է թե բարձրակարգ, թե միջին կարգի մի քանի հյուրանոց եւս՝ տարբեր ճաշակի ու հնարավորությունների, ինչը կարող է հրապուրիչ լինել նաեւ արտասահմանցի զբոսաշրջիկների համար: